A COVID–19-járvány miatt bevezetett járványügyi intézkedések hatása a hasi sebészeti ellátásra a Bajcsy-Zsilinszky Kórházban
Authors: Benedek Zsófia , Molnár-Gallatz Zsolt 
Published: December 2021

Összefoglaló.
Bevezetés: 2020 első negyedévében a koronavírus gyors
terjedése, az általa okozott betegségek súlyos következményei miatt világszerte,
így hazánkban is megváltozott az egészségügyi ellátás. Közleményünkben
bemutatjuk, hogyan befolyásolták egy fővárosi kórház hasi sebészeti osztályának
betegellátását, az ellátott esetek számát és összetételét a járvány első,
2020-as tavaszi hulláma idején bevezetett járványügyi korlátozó intézkedések.
Célkitűzés: Célunk az volt, hogy adatokkal összehasonlítsuk
2021., 2020. és 2019. április sebészeti fekvőbeteg-ellátásának jellemzőit
osztályunkon. Módszer: A 2019. április 1. és 30., 2020. április
1. és 30. és 2021. április 1. és 30. közötti időszakokban a fővárosi
Bajcsy-Zsilinszky Kórház Sebészeti, Érsebészeti és Mellkassebészeti Osztályán az
általános sebészeti fekvőbeteg-ellátás keretében végzett hasi sebészeti műtéti
beavatkozások adatait hasonlítottuk össze. Az adatokat MS Excel és SPSS (25.
verzió) programokkal vizsgáltuk, és statisztikai elemzéseket végeztünk.
Eredmények: A bevonási kritériumoknak 197 eset felelt meg
2019 áprilisában, 77 eset 2020 áprilisában és 95 eset 2021 áprilisában. Az
osztályos ápolási idő 2019-ben átlagosan 4,51 nap, míg 2020-ban 6,31 nap és
2021-ben 6,29 nap volt. 2019-ben napi átlagban 2,54 akut és 6,2 tervezett műtét,
2020-ban napi 2 akut és 1 tervezett műtét, míg 2021-ben napi 2,8 akut és 0,9
tervezett műtét történt. Az 1 főre jutó kísérő betegségek száma a tervezett
műtétek esetében 2019-ben 1,69 volt, míg 2020-ban 2,97, 2021-ben pedig 2,74. Az
akut műtétre került betegek kísérő betegségeinek eloszlása szignifikánsan
eltért, 1 betegre 2019-ben átlagosan 2,5, 2020-ban 3,75, míg 2021-ben 3,25
kísérő betegség jutott. Az akut sebészeti ellátáson átesett betegek halálozása
2019-ben 11,8%, 2020-ban 13,33%, 2021-ben 15,66% volt.
Következtetés: A COVID–19-járvány miatt bevezetett
járványügyi intézkedések velejárója volt, hogy hasi sebészeti osztályunkon
lényegesen kevesebb elektív műtétet végeztünk. A sürgősséggel ellátott páciensek
kísérő betegségeinek száma szignifikánsan emelkedett, valószínűleg ezzel
magyarázható a halálesetek számának párhuzamos emelkedése. Orv Hetil. 2021;
162(44): 1761–1768.

Summary.
Introduction: Due to the rapid spread of the coronavirus and
the serious consequences of the diseases, the organization of healthcare
worldwide changed in the first quarter of 2020. We show effects of restriction
due to protection against the first (April 2020) wave of coronavirus in our
surgery care. Objective: The aim of this study was to compare
characteristics of general surgical inpatient care in April 2020 and April 2021
with April 2019 by the hospital database. Method: We compared
general surgical data of April 2021, 2020, and 2019 from the medical informatic
system at the General, Vascular and Thoracal Surgery Department of the
Bajcsy-Zsilinszky Hospital in Budapest. The data were analyzed with MS Excel and
SPSS (version 25) programs. Results: Study inclusion criteria
met with 197 cases from April 2019, 77 cases from April 2020, and 95 cases from
April 2021. Length of stay at surgical department was average 4.51 days in 2019,
6.31 days in 2020, and 6.29 days in 2021. In 2019, average 2.54 urgent and 6.2
planned operations were done, in 2020 these numbers were average 2 and 1 per day
and in 2021, 2.8 urgent and 0.9 planned surgical procedures were performed. The
number of co-morbidities per capita in elective cases was 1.69 in 2019, 2.97 in
2020, and 2.74 in 2021. Distribution of coded co-morbidities in the case of
patients with urgent surgery was significantly different between the groups, in
2019 it was 2.5, in 2020 3.75, and in 2021 3.25 per capita. Postoperative
mortality at the same care of patients after urgent surgery was 11.8% in 2019,
13.33% in 2020, and 15.66% in 2021. Conclusion: Due to the
government instructions because of COVID-19 pandemic, less elective general
surgery procedures were performed in our department. Co-morbidities of patients
with urgent surgery significantly increased, probably this is responsible for
the increase of postoperative mortality. Orv Hetil. 2021; 162(44):
1761–1768.